Ehdotus Euroopan parlamentin ja neuvoston direktiiviksi kaksi- ja kolmipyöräisten moottoriajoneuvojen nopeusmittareista ja direktiivin 92/61/ETY muuttamisesta /* KOM/98/0285 lopull. - COD 98/0163 */



Virallinen lehti nro C 212 , 08/07/1998 s. 0007



Ehdotus Euroopan parlamentin ja neuvoston direktiiviksi kaksi- ja kolmipyöräisten moottoriajoneuvojen nopeusmittareista ja direktiivin 92/61/ETY muuttamisesta (98/C 212/08) (ETA:n kannalta merkityksellinen teksti) KOM(1998) 285 lopull. - 98/0163(COD) (Komission esittämä 25 päivänä toukokuuta 1998) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, toimivat Euroopan yhteisön perustamissopimuksen 189 b artiklassa määrättyä menettelyä noudattaen, sekä katsovat, että (1) kaksi- ja kolmipyöräisissä moottoriajoneuvoissa on oltava nopeusmittareiden osalta tietyt tekniset ominaisuudet, joille jokainen jäsenvaltio on asettanut pakolliset vaatimukset; koska nämä vaatimukset vaihtelevat jäsenvaltioittain, ne hankaloittavat kauppaa yhteisön sisällä, (2) kyseiset sisämarkkinoiden toimintaa haittaavat esteet voidaan poistaa, jos kaikki jäsenvaltiot ottavat käyttöön samat vaatimukset voimassaolevien säädöstensä sijasta, (3) tämä direktiivi on yksi niistä erityisdirektiiveistä, joita on noudatettava kaksi- ja kolmipyöräisten moottoriajoneuvojen tyyppihyväksynnästä 30 päivänä kesäkuuta 1992 annetun neuvoston direktiivin 92/61/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, 4 artiklan säännösten nojalla, (4) on tarpeen vahvistaa kaksi- ja kolmipyöräisten moottoriajoneuvojen nopeusmittareita koskevat yhdenmukaistetut vaatimukset, jotta kaikkia kyseisiä ajoneuvotyyppejä varten voitaisiin ottaa käyttöön direktiivissä 92/61/ETY säädetyt tyyppihyväksyntämenettelyt, (5) perustamissopimuksen 3 b artiklassa vahvistettujen toissijaisuus- ja suhteellisuusperiaatteiden mukaisesti suunnitellun toiminnan tavoitetta, joka on yhteisönlaajuinen ajoneuvojen tyyppihyväksyntä, ei voida riittävällä tavalla saavuttaa jäsenvaltioiden toimilla, ja se voidaan siten ehdotetun toiminnan laajuuden ja vaikutusten vuoksi paremmin saavuttaa yhteisön tasolla; tässä direktiivissä säädetään ainoastaan tämän tavoitteen saavuttamiseksi tarvittavista vähimmäissäännöistä, eikä siinä mennä pidemmälle kuin on tämän vuoksi tarpeen, (6) jotta pääsy kolmansien maiden markkinoille helpottuisi, on tarpeen vahvistaa tämän direktiivin säännösten ja Yhdistyneiden kansakuntien Euroopan talouskomission säännön N:o 39 vaatimusten keskinäinen vastaavuus, ja (7) tämän vuoksi on muutettava direktiiviä 92/61/ETY. OVAT ANTANEET TÄMÄN DIREKTIIVIN: 1 artikla 1. Tätä direktiiviä sovelletaan kaikentyyppisten direktiivin 92/61/ETY 1 artiklassa määriteltyjen ajoneuvojen nopeusmittareihin. 2. Kaikki direktiivin 92/61/ETY soveltamisalaan kuuluvat ajoneuvot on varustettava tämän direktiivin liitteen mukaisella nopeusmittarilla. 2 artikla Menettelyt, joilla kaksi- ja kolmipyöräiselle moottoriajoneuvotyypille myönnetään nopeusmittaria koskeva tyyppihyväksyntä, on vahvistettu direktiivin 92/61/ETY II luvussa sekä näiden ajoneuvojen vapaan liikkuvuuden edellytykset direktiivin 92/61/ETY III luvussa. 3 artikla Tämän direktiivin säännösten ja Yhdistyneiden kansakuntien Euroopan talouskomission säännön N:o 39 (asiakirja E/ECE/TRANS/505-Rev. 1/Add. 38/Amend. 1) vaatimusten keskinäinen vastaavuus tunnustetaan direktiivin 92/61/ETY 11 artiklan mukaisesti. Jäsenvaltioiden viranomaisten, jotka myöntävät tyyppihyväksynnän, on hyväksyttävä ensimmäisessä alakohdassa mainitun säännön N:o 39 vaatimusten mukaisesti myönnetyt tyyppihyväksynnät ja tyyppihyväksyntämerkit tämän direktiivin vaatimusten mukaisesti myönnettyjen tyyppihyväksyntöjen ja tyyppihyväksyntämerkkien sijasta. 4 artikla Muutokset, jotka ovat tarpeen 4 artiklassa tarkoitetun Yhdistyneiden kansakuntien Euroopan talouskomission säännön muutosten huomioon ottamiseksi ja liitteen mukauttamiseksi tekniikan kehitykseen, vahvistetaan direktiivin 70/156/ETY (2) 13 artiklassa säädettyä menettelyä noudattaen. 5 artikla Muutetaan direktiivi 92/61/ETY seuraavasti: 1. Korvataan liitteessä I olevassa 45 kohdassa otsake "Moottoripyörien, kolmipyörien ja nelipyörien nopeus- ja matkamittari" otsakkeella "Nopeus- ja matkamittari" ja ilmaisu "CONF" ilmaisulla "SD". 2. Muutetaan liite II seuraavasti: a) Korvataan 4.7 kohdassa otsikko "Nopeusmittari ja matkamittari: kyllä/ei" otsikolla "Nopeus- ja matkamittari". b) Lisätään 4.7.3-4.7.8 kohta seuraavasti: "4.7.3. Valokuvat ja/tai piirustukset valmiista järjestelmästä 4.7.4. Mittarin osoittama nopeusalue 4.7.5. Nopeusmittarin mittausmekanismin toleranssi 4.7.6. Nopeusmittarin tekninen vakio 4.7.7. Toimintatapa ja käyttömekanismin kuvaus 4.7.8. Käyttömekanismin kokonaisvälityssuhde". 3. Korvataan liitteessä III olevassa 10.12 kohdassa otsikko "Moottoripyörien, kolmipyörien ja nelipyörien nopeus- ja matkamittari" otsikolla "Nopeus- ja matkamittari" ja ilmaisu "CONF" ilmaisulla "SD". 6 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää tammikuuta 2001. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3. Alkaen 1 kohdan ensimmäisessä alakohdassa mainitusta päivästä jäsenvaltiot eivät saa enää kieltää nopeusmittareihin liittyvistä syistä tämän direktiivin vaatimusten mukaisen ajoneuvon ensimmäistä käyttöönottoa. 4. Jäsenvaltioiden on sovellettava 1 kohdan ensimmäisessä alakohdassa tarkoitettuja säädöksiä 1 päivästä heinäkuuta 2001. 7 artikla Tämä direktiivi tulee voimaan kahdentenakymmenentenä päivänä siitä, kun se on julkaistu Euroopan yhteisöjen virallisessa lehdessä. 8 artikla Tämä direktiivi on osoitettu kaikille jäsenvaltioille. (1) EYVL L 225, 10.8.1992, s. 72. (2) EYVL L 42, 23.2.1970, s. 1. LIITE 1. Määritelmät Tässä direktiivissä tarkoitetaan 1.1. "ajoneuvotyypillä nopeusmittarin osalta" ajoneuvoja, jotka eivät eroa toisistaan seuraavien olennaisten seikkojen osalta: 1.1.1. tavanomaisesti käytettävät renkaat 1.1.2. kokonaisvälityssuhde, mukaan lukien mahdollinen lisälaite (nopeusmittarin kierrosten määrä nopeusmittarin käyttöakselin kierrosta kohti ajoneuvon kulkiessa täysin suoraan) 1.1.3. nopeusmittarin tyyppi (tyypit); tyyppi määritellään nopeusmittarin mittausmekanismin toleranssin, laitevakion ja sen osoittaman nopeusalueen perusteella 1.2. "tavanomaisesti käytettävillä renkailla" rengastyyppiä (rengastyyppejä), jotka ajoneuvon valmistaja on tarkoittanut kyseistä ajoneuvotyyppiä varten ja jotka määritellään direktiivin 92/61/ETY liitteessä II esitetyssä ilmoituslomakkeessa Talvirenkaita ei katsota tavanomaisesti käytettäviksi renkaiksi. 1.3. "tavanomaisella käyttöpaineella" valmistajan ilmoittamaa renkaiden kylmää täyttöpainetta lisättynä 0,2 baarilla 1.4. "nopeusmittarilla" laitteen osaa, josta kuljettaja näkee kuljettamansa ajoneuvon senhetkisen nopeuden 1.5. "ajokuntoisella massalla" massaa, joka määritellään direktiivin 92/61/ETY liitteen II huomautuksessa d olevassa 2 kohdassa. 2. Eritelmät 2.1. Nopeusmittarin näytön on oltava kuljettajan välittömässä näkökentässä ja selvästi luettavissa sekä päivällä että yöllä. Mittarin osoittaman nopeusalueen on oltava niin laaja, että se sisältää valmistajan ilmoittaman ajoneuvon suurimman nopeuden. 2.2. Jos nopeusmittarissa on osoitintaulu digitaalinäytön sijaan, osoitintaulussa on oltava selkeä asteikko. 2.2.1. Asteikko on jaettava väleihin, joiden suuruus on 1, 2, 5 tai 10 km/h. Osoitintaulun nopeusarvot merkitään seuraavasti: 2.2.1.1. jos osoitintaulun suurin arvo on enintään 200 km/h, osoitintaulun nopeusarvot on merkittävä välein, joiden suuruus on enintään 20 km/h 2.2.1.2. jos osoitintaulun suurin arvo on yli 200 km/h, osoitintaulun nopeusarvot on merkittävä välein, joiden suuruus on enintään 30 km/h. 2.2.2. Jos ajoneuvo on tarkoitettu myytäväksi jäsenvaltiossa, jossa käytetään englanninmittayksiköitä, nopeusmittarin mittayksikkönä on oltava myös mph (mailia tunnissa); asteikko on jaettava väleihin, joiden suuruus on 1, 2, 5 tai 10 mph. Nopeusarvot on merkittävä välein, joiden suuruus on enintään 20 mph. 2.2.3. Nopeusarvoja ei tarvitse merkitä säännöllisin välein. 2.3. Nopeusmittarin tarkkuus testataan seuraavalla menettelyllä: 2.3.1. Ajoneuvo varustetaan jollakin siinä tavanomaisesti käytettävistä rengastyypeistä. Testi on suoritettava kaikille valmistajan ilmoittamille nopeusmittarityypeille. 2.3.2. Nopeusmittarin käyttöakseliin kohdistuvan kuormituksen on vastattava ajokuntoista massaa. 2.3.3. Nopeusmittarin sijaintikohdan vertailulämpötilan on oltava 296 K ± 5 K. 2.3.4. Renkaissa on jokaisen testin aikana oltava 1.3 kohdassa määritelty tavanomainen käyttöpaine. 2.3.5. Ajoneuvo testataan seuraavilla nopeuksilla: >TAULUKON PAIKKA> 2.3.6. Ajoneuvon todellisen nopeuden mittaukseen käytettävän mittauslaitteiston tarkkuuden on oltava ± 0,5 %. 2.3.6.1. Jos testit suoritetaan koeradalla, radan pinnan on oltava sileä ja kuiva ja siinä on oltava riittävä pito. 2.3.6.2. Jos testissä käytetään rulladynamometriä, rullien halkaisijan on oltava vähintään 2 m. 2.3.7. Ilmoitettu nopeus ei saa koskaan olla todellista nopeutta alhaisempi. Edellä 2.3.5 kohdassa määritellyissä testinopeuksissa ja näiden välisissä nopeuksissa nopeusmittarin osoittaman nopeuden V1 ja ajoneuvon todellisen nopeuden V2 välisen suhteen on oltava seuraava: 0 ≤ V1 - V2 ≤ 0,1.V2 + 4 km/h. 3. Tuotannon vaatimustenmukaisuus 3.1. Tuotannon vaatimustenmukaisuus tarkistetaan direktiivin 92/61/ETY liitteen VI määräysten perusteella. 3.2. Tuotanto katsotaan tämän direktiivin vaatimusten mukaiseksi, jos 2.3.1-2.4.6 kohdassa tarkoitetuissa olosuhteissa nopeusmittarin osoittaman nopeuden V1 ja ajoneuvon todellisen nopeuden V2 välinen suhde on seuraava: 0 ≤ V1 - V2 ≤ 0,1.V2 + 8 km/h. Lisäys 1 ILMOITUSLOMAKE KAKSI- JA KOLMIPYÖRÄISEN MOOTTORIAJONEUVOTYYPIN NOPEUSMITTARISTA > KAAVION ALKU> (liitettävä tyyppihyväksyntähakemukseen, jos se tehdään erillisenä ajoneuvon tyyppihyväksyntähakemuksesta) Järjestysnumero (annetaan hakijalle) Kaksi- ja kolmipyöräisen moottoriajoneuvon nopeusmittaria koskevaan tyyppihyväksyntähakemukseen on liitettävä seuraavissa, direktiivin 92/61/ETY liitteessä II olevaan A osaan sisältyvissä kohdissa tarkoitetut tiedot: 0.1. 0.2. 0.5. 0.6. 2.1. 2.1.1. 4.7.-4.7.8. 5.2. 5.2.2.>KAAVION LOOPU> Lisäys 2 TYYPPIHYVÄKSYNTÄTODISTUS KAKSI- JA KOLMIPYÖRÄISEN MOOTTORIAJONEUVOTYYPIN NOPEUSMITTARISTA >KAAVION ALKU> Malli Toimivaltaisen viranomaisen leima testausselosteen N:o .......... tekninen tutkimuslaitos: .......... testausselosteen päiväys: .......... Tyyppihyväksyntänumero: .......... Laajennuksen numero: .......... 1. Ajoneuvon tuotemerkki tai myyntinimitys: .......... 2. Ajoneuvotyyppi: .......... 3. Valmistajan nimi ja osoite: .......... .......... 4. Valmistajan edustajan nimi ja osoite (tarvittaessa): .......... .......... 5. Ajoneuvo tuotu testattavaksi (päivämäärä): .......... 6. Tyyppihyväksyntä myönnetty/evätty (¹) 7. Paikka: .......... 8. Päiväys: .......... 9. Allekirjoitus: .......... (¹) Tarpeeton yliviivataan.>KAAVION LOOPU>